PATVIRTINTA

Šilutės rajono savivaldybės tarybos

....... m. ................d.

sprendimu Nr. T1-.............

**ŠILUTĖS KULTŪROS IR PRAMOGŲ CENTRO NUOSTATAI**

**I SKYRIUS**

**BENDROSIOS NUOSTATOS**

1. Šilutės kultūros ir pramogų centro nuostatai (toliau – Nuostatai) reglamentuoja Šilutės kultūros ir pramogų centro (toliau – Kultūros centras) teisinę formą, buveinę, veiklos tikslus, pobūdį ir funkcijas, savivaldybės institucijų kompetenciją Kultūros centro valdymo srityje, Kultūros centro teises ir pareigas, valdymą ir veiklos organizavimą, darbuotojų priėmimą ir atleidimą, jų darbo apmokėjimo tvarką, įstaigos finansavimą, lėšų šaltinius ir jų naudojimo tvarką, finansinės veiklos kontrolę, įstaigos steigimo, registravimo ir likvidavimo tvarką.

2. Kultūros centro savininkas – Šilutės rajono savivaldybė (toliau – Savininkas), Kultūros centro Savininko teises ir pareigas įgyvendinanti institucija – Šilutės rajono savivaldybės taryba (toliau – Savivaldybės taryba).

3. Kultūros centro teisinė forma – biudžetinė įstaiga.

4. Oficialus Kultūros centro pavadinimas – Šilutės kultūros ir pramogų centras. Kultūros centro pavadinimo santrumpa – ŠKPC.

5. Kultūros centras – ribotos civilinės atsakomybės viešasis juridinis asmuo, išlaikomas iš Šilutės rajono savivaldybės biudžeto asignavimų, turintis sąskaitas Lietuvos Respublikos bankuose ir antspaudą su savo įstaigos pavadinimu.

6. Kultūros centras registruojamas juridinių asmenų registre teisės aktų nustatyta tvarka.

7. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos kultūros centrų įstatymu, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Šilutės rajono savivaldybės tarybos sprendimais, Šilutės rajono savivaldybės mero (toliau – Savivaldybės mero) potvarkiais, Šilutės rajono savivaldybės administracijos direktoriaus (toliau – Savivaldybės administracijos direktoriaus) įsakymais, kitais Lietuvos Respublikos teisės aktais, reglamentuojančiais Kultūros centro veiklą ir šiais Nuostatais.

8. Kultūros centro veiklos priežiūrą vykdo Šilutės rajono savivaldybės administracijos Švietimo ir kultūros skyriaus Kultūros poskyris (toliau – Kultūros poskyris).

9. Kultūros centras yra paramos gavėjas.

10. Kultūros centro veikla organizuojama vadovaujantis Šilutės rajono savivaldybės strateginiais plėtros ir veiklos planais bei Kultūros centro metiniu veiklos planu, taip pat kitais Savivaldybės tarybos sprendimais, darančiais įtaką Kultūros centro veiklai.

11. Kultūros centro finansiniai metai sutampa su kalendoriniais metais. Kultūros centro veikla yra neterminuota.

 12. Kultūros centro interneto svetainėje [www.silutekpc.lt](http://www.silutekpc.lt) skelbiama informacija, atitinkanti teisės aktų nustatytus reikalavimus. Kultūros centro vieši pranešimai skelbiami teisės aktų nustatyta tvarka.

13. Kultūros centro buveinė – Lietuvininkų g. 6, Šilutė.

14. Kultūros centro adresas – Lietuvininkų g. 6, Šilutė, LT-99134, Lietuvos Respublika.

15. Kultūros centrą sudaro Šilutės kultūros ir pramogų centras ir jo skyriai (teritoriniai padaliniai seniūnijose).

16. Kultūros centro skyrių adresai:

16.1. Gardamo skyrius. Liepų g. 4, Gardamas, LT- 99417, Šilutės r.;

16.2. Juknaičių skyrius. Šiloko g. 1., Juknaičiai, LT- 99331, Šilutės r.;

16.3. Katyčių skyrius. Turgaus aikštė 1, Katyčiai, LT- 99224, Šilutės r.;

16.4. Rusnės skyrius. Neringos g. 2, Rusnė, LT- LT-99348, Šilutės r.;

16.5. Saugų skyrius. Mažosios Lietuvos g. 4, Saugos, LT-99402, Šilutės r.;

16.6. Švėkšnos skyrius. Liepų a. 24, Švėkšna, LT-99383, Šilutės r.;

16.7. Usėnų skyrius.Veržės g. 2, Usėnai, LT-99315, Šilutės r.;

16.8. Vainuto skyrius. Galnės g. 1., Vainutas, LT-99432, Šilutės r.;

16.9. Žemaičių Naumiesčio skyrius. Pergalės a. 15, Žemaičių Naumiestis, LT-99206, Šilutės r.

**II SKYRIUS**

**KULTŪROS CENTRO VEIKLOS POBŪDIS, TIKSLAI, FUNKCIJOS IR VEIKLOS RŪŠYS**

17. Kultūros centras pagal veiklos sritį yra daugiasritis kultūros centras, kurio veikla apima dvi ar daugiau kultūros ir meno sričių.

18. Kultūros centro pagrindinė veiklos sritis – kultūrinė-meninė veikla.

19. Kultūros centro tikslai:

19.1. stiprinti nacionalinį, regiono ir vietos bendruomenės kultūrinį savitumą regione, šalyje ir užsienyje;

19.2. puoselėti etninę kultūrą ir įgyvendinti regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai skirtas veiklas, užtikrinti etninės kultūros perimamumą;

19.3. teikti kultūros paslaugas, organizuoti ir kūrybiškai plėtoti kultūrinį, projektinį, edukacinį darbą Kultūros centre ir skyriuose;

19.4. įgyvendinti kultūros ir meno programas, meno bei mokslo pažinimo projektus, vykdyti kultūrinės edukacijos, neformaliojo švietimo veiklas, ugdant ir tenkinant bendruomenės kultūrinius poreikius, lavinti išradybos gebėjimus;

19.5. organizuoti mėgėjų ir profesionaliojo meno veiklas ir jų sklaidą;

19.6. vykdyti darbą su jaunimu, skleisti savanorystės idėjas.

20. Kultūros centro funkcijos:

20.1. bendradarbiaudamas su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei;

20.2. įgyvendina priemones, skirtas nacionalinių, regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;

20.3. įgyvendina priemones, skirtas Dainų švenčių tradicijų tęstinumui ir plėtrai užtikrinti, dalyvauja Dainų šventėse;

20.4. formuoja mėgėjų meno kolektyvus, įgyvendina mėgėjų meno kolektyvų plėtrą,teikia priemones ir (ar) išteklius, reikalingus jų kultūrinei veiklai vykdyti, organizuoja apžiūras kategorijoms nustatyti;

20.5. organizuoja kultūros renginius, rengia ir įgyvendina kultūrinės edukacijos ir neformaliojo švietimo veiklas;

20.6. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;

20.7. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant regioninius, nacionalinius ar tarptautinius kultūros plėtros projektus ir programas;

20.8. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti, sudaryti sąlygas meno ir mokslo sintezei skatinti, plėtoti ir skleisti;

20.9. vykdo veiklas, skatinančias įvairių kultūrų pažinimą, kultūros paslaugų prieinamumą socialinės atskirties grupėms ir šių grupių įtraukimą į kultūros plėtrą;

20.10. vykdo kultūros pristatymą ir sklaidą užsienyje;

20.11. rengia kultūros centrų darbuotojų kvalifikacijos tobulinimo programas ir užtikrina kultūros centrų darbuotojų dalyvavimą jose;

20.12. teikia kultūros ir mokslo pažinimo paslaugas, skatinančias kultūrinį verslumą;

20.13. atlieka teikiamų kultūros paslaugų poreikio ir kultūros paslaugų kokybės stebėseną;

20.14. atlieka kitas teisės aktuose nustatytas funkcijas.

21. Pagrindinės Kultūros centro veiklos rūšys pagal teisės aktais patvirtintą Ekonominės veiklos rūšių klasifikatorių (EVRK):

21.1. knygų, periodinių leidinių leidyba ir leidybinė veikla, kodas – 58.1;

21.2. kino filmų, vaizdo filmų ir televizijos programų gamyba, kodas – 59.11;

21.3. kino filmų rodymas – 59.14;

21.4. garso įrašymas ir muzikos įrašų leidyba, kino filmų rodymas kodas – 59.20;

21.5. kita informacinių technologijų ir kompiuterinių paslaugų veikla, kodas – 62.09;

21.6.nuosavo arba nuomojamo nekilnojamojo turto nuoma ir eksploatavimas, kodas – 68.20;

21.7. reklama, kodas – 73.1;

21.8. fotografavimo veikla, kodas – 74.20;

21.9. muzikos instrumentų, teatro dekoracijų ir kostiumų nuoma, kodas – 77.29.30;

21.10. kitų, niekur kitur nepriskirtų, mašinų, įrangos ir materialiųjų vertybių nuoma ir

išper­kamoji nuoma, kodas – 77.39;

21.11. ekskursijų organizatorių veikla, kodas – 79.12;

21.12. fotokopijavimo, dokumentų rengimo ir kita specializuota įstaigai būdingų paslaugų

veikla, kodas – 82.19;

21.13. posėdžių ir verslo renginių organizavimas, kodas – 82.30;

21.14. kūrybinė, meninė ir pramogų organizavimo veikla, kodas – 90.0;

21.15. scenos pastatymų veikla, kodas – 90.01;

21.16. scenos pastatymams būdingų paslaugų veikla, kodas – 90.02;

21.17. meninė kūryba, kodas – 90.03;

21.18. meno įrenginių eksploatavimo veikla, kodas – 90.04;

21.19. pramogų ir poilsio organizavimo veikla, kodas – 93.2;

21.20. kita pramogų ir laisvalaikio organizavimo veikla, kodas – 93.29;

21.21. profesinių narystės organizacijų veikla, kodas – 94.12.

21.22. kitų, niekur kitur nepriskirtų narystės organizacijų veikla – 94.99;

21.23. kitas mokymas – 85.5;

21.24. kultūrinis švietimas – 85.52;

21.25. švietimui būdingų paslaugų veikla – 85.60;

21.26. kitas, niekur nepriskirtas, švietimas – 85.59;

21.27. kita, niekur kitur nepriskirta, asmenų aptarnavimo veikla – 96.09;

21.28. vaikų poilsio stovyklų veikla – 55.20.20;

21.29. suvenyrų, meno dirbinių ir religinių reikmenų specializuota mažmeninė prekyba – 47.78.10;

21.30. Rinkos tyrimas ir viešosios nuomonės apklausa – 73.20;

21.31. nuosavo arba nuomojamo nekilnojamo turto nuoma ir eksploatavimas – 68.20;

21.32. kita Lietuvos Respublikos įstatymams neprieštaraujanti veikla.

**III SKYRIUS**

**SAVIVALDYBĖS INSTITUCIJŲ KOMPETENCIJA KULTŪROS CENTRO VEIKLOS VALDYMO SRITYJE**

22. Įstaigos Savininko teises ir pareigas įgyvendinanti institucija – Šilutės rajono savivaldybės taryba:

22.1. priima sprendimus dėl Kultūros centro pertvarkymo, reorganizavimo ir pabaigos,  skiria ir atleidžia likvidatorių arba sudaro likvidacinę komisiją ir nutraukia jos įgaliojimus, priima sprendimą dėl Kultūros centro buveinės pakeitimo;

22.2. tvirtina Kultūros centro veiklą reglamentuojančius teisės aktus, planavimo dokumentus, ataskaitas, rinkinius;

22.3. bendradarbiaudama su Kultūros centro bendruomene, nustato Kultūros centro veiklos prioritetus;

22.4. užtikrina Kultūros centro finansavimą ir (ar) kitokį prisidėjimą prie Kultūros centro veiklos, mėgėjų meno kolektyvų dalyvavimo įgyvendinant tarptautines, nacionalines, regionines kultūrines programas ir dalyvavimą Dainų šventėse;

22.5. Savivaldybės mero teikimu tvirtina, keičia, papildo Kultūros centro nuostatus;

22.6. Savivaldybės mero teikimu tvirtina didžiausią leistiną Kultūros centro pareigybių skaičių;

22.7. Savivaldybės mero teikimu tvirtina Kultūros centro darbo užmokesčio fondą;

22.8. Savivaldybės mero teikimu tvirtina Kultūros centro struktūrą;

22.9. nustato Kultūros centro teikiamų mokamų paslaugų sąrašą, jų įkainių apskaičiavimo ir (ar) lengvatų taikymo tvarką.

22.10. suteikia leidimą Kultūros centrui sudaryti ilgalaikės turto nuomos sutartis;

22.11. atlieka kitas teisės aktuose nustatytas funkcijas, susijusias su kultūros centro veiklos valdymu.

23. Savivaldybės meras:

23.1. koordinuoja ir kontroliuoja Kultūros centro ir jo skyrių veiklą, organizuoja jų teikiamų paslaugų kokybės stebėseną;

23.2. atlieka kitas teisės aktuose nustatytas funkcijas, susijusias su Kultūros centro veiklos valdymu.

**IV SKYRIUS**

**KULTŪROS CENTRO TEISĖS IR PAREIGOS**

24. Kultūros centras turi teisę:

24.1.valdyti Savininko patikėjimo teise perduotą turtą, naudotis ir disponuoti juo teisės aktų ir Savininko nustatyta tvarka;

24.2. pirkti ar kitaip įsigyti turtą, jį valdyti, naudoti ir disponuoti juo įstatymų ir šių Nuostatų nustatyta tvarka;

24.3. sudaryti sutartis bei prisiimti įsipareigojimus;

24.4. teikti mokamas paslaugas, kurių sąrašą ir mokamų paslaugų kainas (įkainius) nustato Savivaldybės taryba;

24.5. gauti paramą;

24.6. kreiptis į Savininko teises ir pareigas įgyvendinančią instituciją siekiant užtikrinti reikiamas sąlygas Kultūros centro funkcijoms ir uždaviniams vykdyti;

24.7. teisės aktų nustatyta tvarka rinkti ir tvarkyti asmens duomenis tiek kiek būtina Kultūros centro funkcijoms vykdyti;

 24.8. įstatymų nustatyta tvarka gali jungtis į asociacijas, kurių paskirtis – įgyvendinti viešuosius interesus, jeigu toks jungimasis neprieštarauja biudžetinės įstaigos steigimo dokumentams, veiklos tikslams, kitiems teisės aktams.

24.9. plėtoti kūrybinius ryšius su šalies ir užsienio mėgėjų meno kolektyvais, kitais kultūros centrais ir partneriais ryšius, keistis specialistais, kviestis įvairius atlikėjus;

24.10. teisės aktų nustatyta tvarka įsigyti autorių teises į įvairaus pobūdžio meno kūrinius, užsakyti naujus kūrinius ir juos viešai atlikti ar demonstruoti;

24.11. teikti fondams ir (ar) programoms projektus;

24.12. pasirinkti kūrybinės veiklos kryptis;

24.13. suderinęs su Savivaldybės taryba, keisti Kultūros centro darbo laiką.

25. Kultūros centras privalo:

25.1. vykdyti Nuostatuose nurodytą veiklą ir funkcijas;

25.2. užtikrinti, kad buhalterinė apskaita būtų organizuojama bei finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos [buhalterinės apskaitos įstatymo](http://masis88:7777/Litlex/ll.dll?Tekstas=1&Id=50884&BF=1), Lietuvos Respublikos [viešojo sektoriaus atskaitomybės įstatymo](http://masis88:7777/Litlex/ll.dll?Tekstas=1&Id=105923&BF=1) ir kitų teisės aktų nustatyta tvarka;

25.3. naudoti iš savivaldybės biudžeto gaunamas lėšas tik Kultūros centro nuostatuose numatytiems tikslams ir funkcijoms įgyvendinti ir tik pagal asignavimų valdytojo patvirtintas išlaidų sąmatas. Lėšas, gautas už Kultūros centro teikiamas mokamas paslaugas, naudoti pagal patvirtintą išlaidų sąmatą;

25.4. teisės aktų nustatyta tvarka ir sąlygomis valdyti, naudoti, saugoti Savivaldybės jam patikėjimo teise perduotą turtą ir juo disponuoti;

25.5. atsiskaityti už pateiktas prekes, atliktus darbus ir paslaugas bet kuria sutarta forma pagal įstatymų ir kitų teisės aktų reikalavimus;

25.6. nustatyta tvarka teikti Kultūros centro metinius ir strateginius veiklos planus, savo veiklos ataskaitas, garantuoti jų teisingumą, laiku teikti Savivaldybės administracijai ir kitoms įstatymuose numatytoms institucijoms informaciją ir duomenis;

25.7. įstatymų ir kitų teisės aktų nustatyta tvarka informuoti visuomenę apie Kultūros centro veiklą;

25.8. sudaryti sąlygas Kultūros centro darbuotojams kelti kvalifikaciją;

25.9. užtikrinti žiūrovų saugumą, saugias darbuotojų darbo sąlygas, priešgaisrinę ir darbo saugą Kultūros centro organizuojamuose renginiuose;

25.10. vykdyti valstybės ir Savivaldybės kultūros politiką formuojančių, jų įgyvendinimą koordinuojančių institucijų pavedimus, atitinkančius Kultūros centro veiklos pobūdį.

26. Kultūros centras gali turėti kitas įstatymuose ir kituose teisės aktuose numatytas teises ir pareigas.

27. Kultūros centras įgyja civilines teises, prisiima civilines pareigas ir jas įgyvendina per Kultūros centro vadovą. Kultūros centras teisės aktų nustatytais atvejais gali įgyti civilines teises ir pareigas per Kultūros centro Savininko teises ir pareigas įgyvendinančią instituciją.

**V SKYRIUS**

**VI. KULTŪROS CENTRO VALDYMAS**

28. Kultūros centrui vadovauja Kultūros centro direktorius, kurį į pareigas penkerių metų kadencijai viešo konkurso būdu Lietuvos Respublikos Vyriausybės nustatyta tvarka skiria Savivaldybės meras, išskyrus atvejus, kai Kultūros centro direktorius be konkurso skiriamas antrajai kadencijai.

29. Kultūros centro direktoriaus kadencijų skaičius neribojamas.

30. Kvalifikacinius reikalavimus Kultūros centro direktoriui nustato Lietuvos Respublikos kultūros ministras. Kultūros centro direktoriaus pareigas nustato šie Nuostatai ir pareigybės aprašymas, kurį tvirtina Savivaldybės meras.

31. Likus ne mažiau kaip 2 mėnesiams iki Kultūros centro direktoriaus kadencijos pabaigos, Savivaldybės meras priima sprendimą dėl konkurso šioms pareigoms eiti skelbimo, išskyrus atvejus, kai Kultūros centro direktorius be konkurso skiriamas antrajai penkerių metų kadencijai šių Nuostatų 32 punkte nurodytu atveju.

32. Pasibaigus Kultūros centro direktoriaus penkerių metų kadencijai, Savivaldybės mero sprendimu jis gali būti skiriamas be konkurso antrajai penkerių metų kadencijai, jeigu jo vadovaujama įstaiga kiekvienais jo kadencijos metais pasiekė Savivaldybės planavimo dokumentuose tiems metams nustatytus rodiklius.

33. Kultūros centro direktorius, kuris nebuvo skirtas be konkurso antrajai penkerių metų kadencijai, turi teisę dalyvauti viešame konkurse Kultūros centro direktoriaus pareigoms eiti.

34. Kultūros centro direktorius, taip pat pretenduojantys šias pareigas eiti asmenys, turi būti nepriekaištingos reputacijos. Asmuo nelaikomas nepriekaištingos reputacijos, jeigu jis:

34.1. neatitinka Lietuvos Respublikos valstybės tarnybos įstatyme nustatytų nepriekaištingos reputacijos reikalavimų;

34.2. yra pripažintas šiurkščiai pažeidęs kultūros ministro tvirtinamas Kultūros įstaigų darbuotojų profesinės veiklos ir etikos taisykles (toliau – Taisyklės) ir nuo pripažinimo padarius tokį pažeidimą dienos nepraėjo treji metai. Taisyklių šiurkščiu pažeidimu laikomas du ir daugiau kartų per vienus metus kultūros įstaigos darbuotojo padarytas Taisyklių pažeidimas, kai toks pažeidimas žemina žmogaus orumą, diskredituoja kultūros įstaigos reputaciją.

35. Paaiškėjus, kad Kultūros centro direktorius neatitinka nepriekaištingos reputacijos kriterijų, nurodytų šių Nuostatų 34 punkte, Savivaldybės meras priima sprendimą nutraukti su Kultūros centro direktoriumi sudarytą darbo sutartį.

36. Jeigu, pasibaigus Kultūros centro direktoriaus kadencijai, konkurso į laisvą pareigybę metu pretendentas nebuvo atrinktas, Savivaldybės meras gali paskirti eiti šias pareigas iki kadencijos pabaigos Kultūros centro direktoriaus pareigas ėjusį ar kitą asmenį, iki konkurso būdu bus paskirtas naujas Kultūros centro direktorius, bet ne ilgesniam negu vienerių metų laikotarpiui. Šis asmuo turi būti nepriekaištingos reputacijos, kaip tai nustatyta šių Nuostatų 34 punkte, ir atitikti Lietuvos Respublikos kultūros ministro nustatytus kvalifikacinius reikalavimus.

37. Kitais, negu šių Nuostatų punkte numatytais, atvejais Kultūros centro direktoriaus pareigoms eiti skelbiamas ne vėliau kaip per 20 darbo dienų nuo direktoriaus darbo sutarties pasibaigimo dienos. Jeigu konkursas neįvyksta, naujas konkursas turi būti paskelbtas ne vėliau kaip per 20 darbo dienų nuo neįvykusio konkurso procedūrų pabaigos.

38. Kultūros centro direktorius yra tiesiogiai pavaldus Savivaldybės merui. Savivaldybės meras nustato Kultūros centro direktoriaus metines užduotis, siektinus rezultatus ir jų vertinimo rodiklius Lietuvos Respublikos teisės aktų nustatyta tvarka.

39. Kultūros centro direktoriui išvykus įkomandiruotę, kvalifikacijos kėlimo renginius, sergant, atostogų ar kitais atvejais, kai jis negali eiti pareigų, jo pareigas atlieka Kultūros centro direktoriaus pavaduotojas, kurio pareigybės aprašyme įvardinta Kultūros centro direktoriaus pavadavimo funkcija, arba Savivaldybės meropotvarkiupaskirtas Kultūros centro darbuotojas.

40. Kultūros centro direktoriui darbo užmokestį, priedą prie darbo užmokesčio, skatinimo priemones ir drausmines nuobaudas teisės aktų nustatyta tvarka skiria/nustato Savivaldybės meras.

41. Kultūros centro direktorius yra Savivaldybės biudžeto asignavimų valdytojas, kurio pareigas, teises ir atsakomybę reglamentuoja Lietuvos Respublikos biudžeto sandaros įstatymas bei kiti teisės aktai.

42. Kultūros centro direktorius:

42.1. organizuoja Kultūros centro veiklą, atsako už Kultūros centro ir jam pavaldžių skyrių (teritorinių padalinių) darbą, užtikrina, kad būtų įgyvendinami įstaigos tikslai ir vykdomos nustatytos funkcijos, teikiamos kokybiškos paslaugos;

42.2. tvirtina įstaigos pajamų ir išlaidų sąmatas, naudoja Savivaldybės biudžeto lėšas sąmatoje numatytoms priemonėms vykdyti, kitas lėšas naudoja pagal paskirtį;

42.3. teisės aktų nustatyta tvarka atstovauja Kultūros centrui teisme arba kitose valstybės ar savivaldybės institucijose, įstaigose, be įgaliojimo veikia Kultūros centro vardu ir išduoda įgaliojimus Kultūros centro darbuotojams atlikti tas funkcijas, kurios priklauso direktoriaus kompetencijai;

42.4. savo kompetencijos ribose leidžia įsakymus, privalomus visiems įstaigos darbuotojams, organizuoja, kontroliuoja sprendimų įgyvendinimo kontrolę;

42.5. teisės aktų nustatyta tvarka rengia ir tvirtina darbuotojų pareigybių aprašymus, vidaus darbo tvarkos taisykles, skyrių nuostatus, finansų kontrolės taisykles, kitus norminius aktus;

42.6. teisės aktų nustatyta tvarka priima į darbą ir atleidžia iš darbo Kultūros centro darbuotojus;

42.7. skatina Kultūros centro darbuotojus, skiria jiems drausmines nuobaudas;

42.8. teisės aktų nustatyta tvarka nustato darbo apmokėjimo sistemą, nustato darbuotojų atlyginimus (koeficientus), pareiginės algos pastoviąją dalį, skiria priedus, kitas įstatymais numatytas išmokas, neviršijant darbo užmokesčiui skirtų asignavimų;

42.9. nustato Kultūros centro darbuotojų atsakomybę už naudojamo turto saugumą, užtikrina ir atsako už racionalų Kultūros centro lėšų bei turto naudojimą, viešųjų pirkimų organizavimą, veiksmingą biudžetinės įstaigos vidaus kontrolės sistemos sukūrimą, jos veikimą ir tobulinimą. Savivaldybės tarybai leidus sudaro sutartis dėl Kultūros centro turto panaudojimo.

42.10. kontroliuoja Lietuvos Respublikos įstatymų, Vyriausybės nutarimų, Savivaldybės tarybos sprendimų, Savivaldybės mero potvarkių, Administracijos direktoriaus įsakymų ir kitų teisės aktų bei Kultūros poskyrio pavedimų, susijusių su Kultūros centro veikla, vykdymą;

42.11. nagrinėja asmenų prašymus, pasiūlymus, skundus, imasi priemonių racionaliems, naudingiems pasiūlymams įgyvendinti;

42.12. ieško finansavimo šaltinių įvairiuose fonduose, programose. Rengia (dalyvauja rengiant) projektus, susijusius su Kultūros centro nuostatuose įteisinta veikla, kontroliuoja ir atsako už įstaigos laimėtų veiklos projektų kvalifikuotą įgyvendinimą;

42.13. rengia ir teikia Savivaldybės tarybai tvirtinti Kultūros centro veiklos nuostatus, įstaigos struktūrą, metinius ir strateginius planus, rinkinius, įstaigos teikiamų mokamų paslaugų sąrašą ir įkainius, organizuoja Kultūros centro dokumentų valdymą ir saugojimą;

42.14. garantuoja įstaigos finansinių, statistinių, veiklos ataskaitų ir rinkinių teisingumą, atsiskaito Savivaldybės tarybai ir kitoms institucijoms teisės aktų nustatyta tvarka;

42.15. vadovaudamasis Lietuvos Respublikos darbuotojų saugos ir sveikatos įstatymo, Lietuvos Respublikos priešgaisrinės saugos įstatymo nuostatomis, įgyvendina darbuotojų saugos ir sveikatos bei priešgaisrinės saugos priemones;

42.16. sprendžiant Kultūros centro klausimus, bendradarbiauja su fiziniais ir juridiniais asmenimis. Bendradarbiauja ir laiku teikia aktualią, savalaikę informaciją ir duomenis apie įstaigos veiklą Kultūros poskyriui;

42.17. analizuoja teikiamų paslaugų kokybės ir poreikio analizę, vykdo stebėsenos procesus, teikia išvadas ir/ar siūlymus Kultūros centro veiklos klausimais;

42.18. koordinuoja ir užtikrina Kultūros centro ir jo skyrių viešųjų renginių, mėgėjų meno kolektyvų veiklos organizavimą, edukacinių ir etninės kultūros priemonių įgyvendinimą, rajono kultūros sklaidą/atstovavimą regione, šalyje, užsienyje, sudaro sąlygas profesionalaus meno sklaidai.

42.19. Kultūros centro veiklos kryptis, plėtotės strategiją, dalyvavimą programose, projektuose, metinius planus derina su Kultūros poskyriu.

42.20. teisės aktų nustatyta tvarka sudaro sąlygas Kultūros centro darbuotojams mokytis, tobulintis ir kelti kvalifikaciją;

42.21. rengia Kultūros centro darbuotojų pasitarimus, organizuoja seminarus, dalyvauja posėdžiuose, pasitarimuose, darbo grupėse, komisijose sprendžiant savo srities klausimus;

42.22. kelia kvalifikaciją, tobulinasi;

42.23. vykdo kitas funkcijas, numatytas Kultūros centro nuostatuose, Lietuvos Respublikos įstatymuose bei kituose teisės aktuose.

43. Kultūros centro direktoriui leidžiama dirbti kitą darbą ir už šį darbą gauti atlyginimą, jeigu tai nesukelia viešųjų ir privačių interesų konflikto ir/ar nediskredituoja Kultūros centro autoriteto. Sprendimą dėl leidimo Kultūros centro direktoriui dirbti kitą darbą ir už šį darbą gauti atlyginimą priima Savivaldybės meras.

**VI DARBO SANTYKIAI, DARBO APMOKĖJIMAS**

44. Kultūros centro darbuotojų darbo santykius reglamentuoja ir darbo apmokėjimą reglamentuoja Lietuvos Respublikos darbo kodeksas, Lietuvos Respublikos Vyriausybės nutarimai, Lietuvos Respublikos kultūros ministro įsakymai ir kiti teisės aktai, Savivaldybės tarybos sprendimai, Savivaldybės mero potvarkiai ir šie Nuostatai.

45. Darbuotojai į darbą priimami ir atleidžiami Lietuvos Respublikos darbo kodekso ir kitų teisės aktų nustatyta tvarka.

46. Apmokėti už darbą gali būti naudojamos ir įstaigos pajamos už teikiamas paslaugas.

**VII KULTŪROS CENTRO TURTAS, LĖŠŲ ŠALTINIAI**

**IR LĖŠŲ NAUDOJIMO TVARKA**

47. Kultūros centro turtą sudaro Šilutės rajono savivaldybės tarybos nuosavybės teise valdomas ir Kultūros centrui perduotas patikėjimo teise valdyti ilgalaikis materialusis turtas, trumpalaikis turtas, nematerialusis turtas, finansiniai ištekliai, turtas, gautas kaip labdara ir parama, kitas, su įstaigos veikla susijęs, teisėtai įgytas turtas.

48. Kultūros centras susidėvėjusias ar nereikalingas materialines vertybes nurašo ar realizuoja ir gautas pajamas naudoja Savivaldybės tarybos nustatyta tvarka.

49. Kultūros centro lėšas sudaro:

49.1. Savivaldybės biudžeto lėšos;

49.2. valstybės biudžeto lėšos;

49.3. pajamos už parduotus bilietus, turto nuomą bei teikiamas paslaugas;

49.4. lėšos, skirtos tikslinėms programoms, projektams vykdyti;

49.5. juridinių ar fizinių asmenų aukos, labdara ir parama;

49.6. lėšos, gautos iš tarptautinių ir nacionalinių fondų bei programų;

49.7. kitos teisėtai įgytos lėšos.

50. Kultūros centro išlaidas sudaro:

50.1. lėšos, skirtos darbuotojų darbo užmokesčiui ir valstybinio socialinio draudimo įmokoms;

50.2. lėšos pastatams išlaikyti, einamajam remontui atlikti, turtui įsigyti;

50.3. lėšos, susijusios su Kultūros centro veikla;

50.4. kitos įstatymais nedraudžiamos išlaidos.

51. Iš kitų šaltinių gaunamų lėšų išlaidų sąmata sudaroma, jei to reikalauja šias lėšas teikiantys subjektai. Lėšos, gautos kaip parama, naudojamos šiuose Nuostatuose numatytai įstaigos veiklai vykdyti.

**VIII KULTŪS CENTRO FINANSINĖS VEIKLOS KONTROLĖ**

52. Už Kultūros centro finansinę veiklą, lėšų gavimą ir panaudojimo kontrolę atsako Kultūros centro direktorius.

53. Kultūros centro direktorius ir vyriausiasis buhalteris atsako už kultūros centro buhalterinės apskaitos organizavimą ir tvarkymą. Kultūros centro buhalterinė apskaita organizuojama ir metinių ataskaitų rinkinys, metinė veiklos ataskaita rengiami, teikiami ir skelbiami Finansinės apskaitos įstatymo, Lietuvos Respublikos viešojo sektoriaus atskaitomybės įstatymo ir jų įgyvendinamųjų teisės aktų nustatyta tvarka.

54. Kultūros centro finansinės veiklos kontrolę vykdo Savivaldybės Kontrolės ir audito tarnyba, Savivaldybės Centralizuotas vidaus audito skyrius ir kitos įgaliotos valstybės institucijos teisės aktų nustatyta tvarka.

**IX SKYRIUS**

**KULTŪROS CENTRO NUOSTATŲ TVIRTINIMAS, KEITIMAS IR PAPILDYMAS**

55. Kultūros centro nuostatus tvirtina, keičia, papildo ar pripažįsta negaliojančiais Savivaldybės taryba.

56. Kultūros centro nuostatai gali būti keičiami ir/arba papildomi Savivaldybės tarybos arba Kultūros centro direktoriaus iniciatyva.

57. Kultūros centro nuostatai ir jų pakeitimai įsigalioja nuo jų įregistravimo Juridinių asmenų registre dienos.

**X SKYRIUS**

**KULTŪROS CENTRO REORGANIZAVIMAS, PERTVARKYMAS IR LIKVIDAVIMAS**

 58. Kultūros centrą reorganizuoja, pertvarko, likviduoja Savivaldybės taryba Lietuvos Respublikos teisės aktų nustatyta tvarka.

59. Apie sprendimą dėl Kultūros centro pertvarkymo ar pabaigos ne vėliau kaip per 10 darbo dienų nuo šio sprendimo priėmimo informuojama Kultūros ministerija.

**XI BAIGIAMOSIOS NUOSTATOS**

60. Kultūros centras, įstatymų nustatyta tvarka, gali turėti emblemą, vėliavą ir kitą atributiką.

61. Šiuose nuostatuose neaptartų klausimų sprendimas galimas, jeigu jis neprieštarauja Lietuvos Respublikos įstatymams ir kitiems teisės aktams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_